# Moviment Sumar

Moviment Sumar és un moviment social i polític espanyol impulsat per Yolanda Díaz Pérez.
Va ser presentat oficialment el 18 de maig de 2022. El moviment pretenia concòrrer a les eleccions generals espanyoles. L'alcaldessa de Barcelona, Ada Colau, forma part del moviment. El 31 de maig de 2023, després que s'anunciés l'avançament electoral a Espanya, es va registrar la formació com a partit polític al registre del Ministeri d'Interior d'Espanya amb el nom Moviment Sumar.

## Orígens

A principis de 2022, algunes decisions de Podem no tenien el suport de Díaz, motiu pel qual va decidir allunyar-se'n. El 13 de novembre d'aquell mateix any, Díaz i altres líders polítiques com Mónica Oltra, Ada Colau, Fátima Hamed i Mónica García es van reunir a València per parlar de “les altres polítiques”.

## Eleccions generals espanyoles de 2023

La presentació oficial de Sumar es va fer a Madrid, el 2 d'abril de 2023. El 9 de juny de 2023 Sumar va anunciar un acord electoral amb partits d'esquerra per a presentar-se conjuntament a les Eleccions generals del 23 de juliol amb Podem, Esquerra Unida, Catalunya en Comú, Compromís, Més per Menorca, Més per Mallorca, Verdes Equo, Chunta Aragonesista, Més País, Més Madrid, Batzarre, Projecte Drago, Izquierda Asturiana i Iniciativa del Poble Andalús.
Va formar part d'un nou govern de coalició amb el PSOE en la XV Legislatura Espanyola amb tres ministres i dos més de la coalició, deixant fora de l'Executiu a Podem, que va passar al grup mixt.

## Consolidació de l'organització, assemblea fundacional

El gener de 2024 es va anunciar la direcció ampliada, formada per l'executiva i un “grup promotor” format per 82 persones. S'hi incorporen membres de Moviment Sumar, Catalunya en Comú, Més Madrid, Esquerra Unida i Verdes Equo. Altres partits com Podem o Compromís van declinar participar de la nova formació. L'assemblea fundacional que va consolidar l'estructura de l'organització va tenir lloc el 23 de març de 2024 a la Nave Boetticher de Villaverde, confirmant el lideratge de Yolanda Díaz.
A les eleccions al Parlament de Catalunya de 2024 Comuns Sumar va obtenir 180.528 vots, el 5,81% i 6 escons, dos menys dels que va obtenir En Comú Podem-Podem en Comú a les eleccions al Parlament de Catalunya de 2021, i després que a les eleccions al Parlament Europeu de 2024 la coalició Sumar va quedar frec a frec amb Podem a tot l'Estat, obtenint tres escons, el 10 de juny Yolanda Díaz va presentar la dimissió com a líder de Sumar, sent nomenada el 13 de juny una direcció col·legiada formada per Lara Hernández, Elizabeth Duval, Rosa Martínez i Txema Guijarro.
El 24 d'octubre de 2024, arrel d'algunes acusacions d'assetjament sexual contra Iñigo Errejon, aquest va abandonar tots els càrrecs orgànics i institucionals a Més Madrid i a la coalició
El 29 i 30 de març de 2025 la segona asamblea preveu la possible consolidació del model de direcció compartida sense liderat individual específic.

## Resultats electorals

Eleccions al Parlament Europeu :
| Any | Candidat | Vots | +/– | % | +/– | Escons | +/– |
| 2024 | Estrella Galán Pérez | 811.545 | N/D | 4,65 | N/D | 3 / 61 | N/D |

## Notes

* ↑ En la coalició Sumar.

## Referències

* ↑ Chouza, Paula. «“Sumar”: la marca elegida por Yolanda Díaz para poner en marcha su proyecto político» (en castellà), 18-05-2022. [Consulta: 19 maig 2022].
* 1 2 3 Aduriz, Iñigo. «'Sumar': Yolanda Díaz registra el nombre de su proyecto para llegar a las generales» (en castellà), 18-05-2022. [Consulta: 19 maig 2022].
* ↑ «Yolanda Díaz se muestra "muy ilusionada" con 'Sumar'» (en castellà), 19-05-2022. [Consulta: 19 maig 2022].
* ↑ Cabanillas, Ana. «‘Sumar’: Yolanda Díaz lanza su plataforma para emanciparse de Podemos» (en castellà), 18-05-2022. [Consulta: 19 maig 2022].
* ↑ Cabanillas, Ana. «Yolanda Díaz lanza su plataforma para emanciparse de Podemos» (en castellà), 18-05-2022. [Consulta: 19 maig 2022].
* ↑ Rodríguez, Miguel Ángel. «Yolanda Díaz confia a «sumar» amb Colau i li ofereix recolzament en campanya», 19-05-2022. [Consulta: 19 maig 2022].
* ↑ Ortiz, Alberto. «Yolanda Díaz registra como partido "Movimiento Sumar" para "facilitar la confluencia"» (en castellà), 30-05-2023. [Consulta: 2 juny 2023].
* ↑ Esteban@Rocy__92, Rocío. «¿Qué es “Sumar” y cómo se articulará el proyecto de Yolanda Díaz?» (en castellà), 19-05-2022. [Consulta: 19 maig 2022].
* ↑ «Accidentado acto de Yolanda Díaz y Mónica Oltra en Valencia: transportistas las increpan y lanzan huevos y una joven irrumpe en el acto al grito de "reaccionarias"» (en castellà), 13-11-2021. [Consulta: 19 maig 2022].
* ↑ «Reunión de “las otras políticas” en Valencia: “Vamos a hablar de un proyecto de país, de sociedad”» (en castellà). El País, 13-11-2021. [Consulta: 19 maig 2022].
* ↑ Ortiz, Alberto. «Yolanda Díaz lanzará la candidatura de Sumar a las generales en un acto en Madrid el 2 de abril» (en castellà), 19-05-2022. [Consulta: 3 juny 2023].
* ↑ «Podem i Sumar tanquen un acord per a anar junts a les eleccions generals del 23 de juliol». À Punt Mèdia, 09-06-2023. [Consulta: 9 juny 2023].
* ↑ Gil, Andrés; Ortiz, Alberto; Pozas, Alberto. «Sumar y Podemos firman un acuerdo para la unidad de la izquierda» (en castellà). Eldiario.es, 09-06-2023. [Consulta: 9 juny 2023].
* ↑ «Pedro Sánchez, investit per majoria absoluta en un Congrés polaritzat per l'amnistia». CCMA, 16-11-2023. [Consulta: 17 novembre 2023].
* ↑ «12 dones i 10 homes al nou govern Sánchez: els ministres, perfil a perfil». 324, 20-11-2023. [Consulta: 20 novembre 2023].
* ↑ Chouza, Paula. «Podemos oficializa su ruptura con Sumar y pasa al Grupo Mixto». El Pais, 05-12-2023. [Consulta: 26 octubre 2024].
* ↑ Alberto Ortiz. «Yolanda Díaz se impone en la asamblea de Sumar: “Quien piense que puede hacerlo solo se equivoca”» (en castellà). El Diario, 23-03-2024. [Consulta: 9 abril 2024].
* ↑ «Resultats de les eleccions al Parlament de Catalunya del 12-M». Generalitat de Catalunya, 12-05-2024. [Consulta: 13 maig 2024].
* ↑ «Sumar (coalició)». Nació Digital, 10-06-2024. [Consulta: 10 juny 2024].
* ↑ «Lara Hernández, Elizabeth Duval, Rosa Martínez y Txema Guijarro.» (en castellà). Publico, 13-06-2024. [Consulta: 13 juny 2024].
* ↑ Zamorano, Andrea; Serra, Ot. «El cas Errejón desencadena una crisi política a Madrid», 25-10-2024. [Consulta: 25 octubre 2024].
* ↑ Romero, Alexis. «Sumar, Podemos e IU se preparan para afrontar en primavera una nueva reorganización de la izquierda» (en castellà). Público, 15-02-2025. [Consulta: 16 febrer 2025].
* ↑ «Resultados provisionales» (en castellà). Ministerio del Interior, 10-06-2024. [Consulta: 10 juny 2024].

## Enllaços externs

* Moviment Sumar - Lloc web oficial